Axel Borup-Jørgensen
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1950–2000,Internasjonale klassiske komponister og verker 1950–2000
Axel Borup-Jørgensen var en modernistisk dansk komponist, utdannet ved musikkonservatoriet i København.
Borup-Jørgensen hadde en omfattende produksjon, og fikk en solid posisjon i dansk musikkliv. Hans stilistiske utgangspunkt var en tonal stil som han selv kalte «provinsial-impressionisme». Fra slutten av 1950-årene ble han inspirert av den 2. wienerskole, kanskje spesielt av Anton Webern. Musikken hans kjennetegnes av stor nyanserikdom innen det rytmiske, det dynamiske og det klangmessige felt. I enkelte verker bruker han også elektroniske innslag.Noen viktige orkesterverk er Sommersuite (1957), Cretaufoni (1961), Nordisk sommerpastorale (1964) og Marin (1963–1970). Av kammermusikk kan nevnes strykekvartetten Mikroorganismer (1956) og Klaverkvintet (1977–1978). I tillegg skrev han en rekke sanger, korverk og stykker for soloinstrumenter. Han ble nominert til Nordisk råds musikkpris i 1972 for verket Marin. Eksterne lenker Edition Borup-Jørgensens om Axel Borup-Jørgensen Litteratur Kullberg, Erling. (2003). Nye toner i Danmark. Aarhus Universitetsforlag. Wallner, Bo. (1968). Vår tids musik i Norden. Nordiska musikförlaget.